《用尊字韵寄胡约之》
宋代·汪晫

芙蓉红晚对高轩，何日论文共一尊。祇作古诗十九首，不消柱史五千言。

一声南雁霜华重，连夜西风木叶翻。自叹须眉今白尽，复愁友道更昏昏。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。